#Адыгэ_уэрэдыжь

Шэджэмокъуэ Хьэсанш и хъыбар.

Шэджэмокъуэ Хьэсанш и гъыбзэмрэ,тыражы!ыхьыж хъыбарымрэ.

Ар щхьэхуит лъэпкъым къыхэк!ауэ !эщэк!э зэщ!эузэдауэ зи лъэпкъымрэ зи ц!ыхумрэ зыхъумэж зауэл!у щытащ. Хьэсанш и щ!алэгъуэ зэманым Къэбардейм исащ зи дэхагъымк!э хамэ щ!ып!эхэм щыц!эры!уэ,къырым хъанри,нагъуей хъанри,Къэбардейм хьэ!усыпэ зырату исхэри зэхузэпищэ Дадусэ хъыджэбз дахэр.
Дадусэ уэркъ лъэпкъ къулейм къыхэк!ат,Хьэсанш зытес шымрэ,к!эрылъ !эщэ фащэмрэ ф!эк!а и!эртэкъым,ауэ абы щхьэ къамынэу Дадусэр Хьэсаншым и л!ыгъэмрэ и бжьыф!агъымрэ щхьэ тел!эрт, Хьэсанши Дадусэм и дэхагъым дихьэхати л!эн къэнэну запылът.
Арати Хьэсанш Дадусэм лъыхъуащ,Дадусэ и адэм Хьэсаншым уасэшхуэ къыхуигъэуващ,иныкъуэм зэрыжа!эмк!э начыхьри ятхауэ,сытми Хьэсанш зек!уэ ежьауэ къэтт уасэр зэригъэпэщыну.Къырым хъаныр Дадусэм къылъыхъуащ,уасэшхуэ и адэм къыратри начыхьыр ятхащ,дашын щыхъум Дадусэм сымаджэ хьэлъэ зищ!ри хэгъуэлъхьащ Хьэсанш къэсыжыну ежьу,къырымхэми Дадусэр дашыну ежьэу къуажэр къаувыхьауэ,зыри дамыгъэк!у дамыгъыхьу щытхэт.
Хьэсанш и къэсыжыгъуэм ирихьэл!эу Дадусэ и ныбжьэгъу гуэр къыриджэри жыри!ащ !уэхур зэрыщытыр,ик!и дэк!ыу Хьэсанш хъыбар иригъэщ!эну. Щ!алэми апхуэдэу ищ!ащ дэк!уэсык!щ къуажэми, Хьэсанш хуэзэри !уэхур зытетыр жыри!ащ.
Нт!э апхуэдэу !уэхур щыщытк!э !эзэ къэсшащ жы!и къуажэм сыдэшэ,арати !эзэ ф!эк!а ямыщ!эу къуажэм дыхьэри Дадусэм хуэзащ. Дэ мыбыхэм иджыпсту зыри тхуещ!энкъым,!эзэм сигъэхъужащ жы!и уф!эф!у зыныдегъэш,сэ сыфщ!эмыхьэ,сыфщ!эмыну фи ужьым ситурэ згъэбэлэрыгынщи уакъысхыжынщ жи!эри абык!э загуры!уащ. 
Хьэсанш и шым шасыжри къуажэм къыдэк!ыжащ,къырым тэтэрхэр зэрык!уэжыну гъуэгум и шыр игъэпщк!ури езыр жыгыщхьэм къытет!ысхьащ тэтэрхэм ежьу,"Хьэсаншк!э зэджэр л!ы ф!ыц!э ерст,жыгыщхьэрыст,алътес къыпталыр зигъэк!эрахъурэ елажьэ"щ!ыжи!эр аращ уэрэдым.
Арати Хьэсанш ешыхук!э зэжьа фызышэр зэ къэсынтэкъэ,ахэр жыжьэу къак!уэу къилъэгъуащ,ауэ фызышэр къыздик!ыжымк!э нагъуей гупышхуэ к!уэуэ ари къилъэгъуащ. Къырымым Дадусэр зэрашэр Нагъуейхэм зэхахауэ,абы ирамыгъашэу нагъуей хъаным хуашэну къак!уэу арат.
Гупит!ыр зэпэгъунэгъу щыхъум ик!уэтри зэпэщ!эуващ,мы т!ум зыхуамурадыр сыту п!эрэ? А т!ум ящ!энур ямыщ!ауэ сахыхьэнкъым жи!эри Хьэсанш зигъэсэбырыжащ.Гупит!ым л!ык!уэ зыхуагъэк!уащ,ит!анэ зэхэлъадэри зэзэуар яублащ, си !уэхур къик!ащ къашыргъит! зэрошхыри бзу и шхын къыдок! жыхуи!эм хуэдэу езыхэр зэрук!ыжа наужь сахыхьэнщи Дадусэр къахэсхыжынщ жи!эурэ Хьэсаншым нагъуейхэмрэ тэтэрхэмрэ гущ!эгъуншэу зэригъэук!ащ,нагъуейхэр ятек!уэри тэтэрхэр зэтраук!ащ,къэнар зэбгырыжри мэзым щ!элъэдэжащ,нагъуейхэр т!эк!у ф!эк!а къамынэу абдеж я щхьэр шагъэт!ылъащ.Нагъуейхэр зэхэт!ысхьэжри,я тек!уэныгъэм щхьэ хьэну зэрегъафэщ,Дадусэ дахэр я кибиткэм къырагъэт!ысхьэри я хъаным хуашэну я гъуэгу теувэжащ.
Хьэсаншым нагъуэщ! !эмал имы!эжу "и шы пц!эгъуэплъ пхэщ!ыбгъуэр нызэщ!екъузэ,нагъуей фызышэти закъы!уегъащ!э"_же!э уэрэдым.Хэтхэ уащыщ жа!эри нагъуей фызышэр Хьэсаншым къоупщ!,хэтхэ сащыщми нобэр махуэщи зывэзгъэщ!энщ жи!эри пц!эгъуэплъ пхэщ!ыбгъуэм еуэри вагъэбдзумищэр шы лъабжьэм хыф!ыригъадзэщ,и сагъындакъыр зэф!эдзагъэхэти я гупхъэ т!эк!умрэ я гулъэмыжмрэ зэтри!ул!эри нагъуей кибиткэр гулъэф ищ!ащ,яф!ырихул!эри кибиткащхьэр яф!ытриудщ,Дадусэ дахэр и пщэрыдзэну банэпц!эчом яф!ыхыхьэжащ,нагъуейхэми зыкъащ!эжри банэ !увыр щ!ащык!у щ!адзащ,арщхьэк!э Хьэсанш апхуэдизу гуащ!эу къахэурти и бзэплъыжьит!ыр мувы!эу ц!ычэрт,и бзэ ц!ычмакъым лъэнк!ап!эр щ!игъащ!эрт.Хьэсаншыр зыхыхьэжа банэр апхуэдизк!э къурэт къурапц!эти,
банэпц!эчот,хыхьэп!и хэк!ып!и и!эртэкъым.Нагъуейхэм нагъуэщ! !эмал ямыгъуэту банэм лыгъеямаф!эр ирадзащ,Хьэсаншырэ Дадусэрэ щыхисхьэ щыхъум,зауэк!э къаф!ыхэк!урэ лъагъуэ закъуэм телъ нагъуей у!эгъэр Хьэсаншым къеуэри къиук!ащ.
Сэ мыбы начыхь хузи!эу сырищхьэгъусэт,хабзэк!э щ!эвмылъхьэмэ сызэрымпсэунур зэвгъащ!э.Сыт ящ!энт нагъуейхэм мащэ къат!у Хьэсанш и хьэдэр щырахьэхым,Дадусэ нагъуейхэм аргуэру яхэл!э!ухьащ,сэ тхьэ!уа хузи!эщ мыбы япэ си щ!ыфэм зы ц!ыхухъу езмыгъэ!усэну,си тхьэры!уар сывмыгъэгъэпц!у мы мащэм севгъэхи мы хьэдэм си !эблэ пц!анэр езывгъэгъэ!усэ жи!эри,нагъуейхэм Дадусэр хуит ящ!у мащэм ирагъэхэ иужь,фыщхьэщык! мащэ бжьэпэм,сэ сыхуекъым си щ!ыфэ пц!анэр флъагъуну,фыщхьэщымык!мэ сызыхуэфшэ фи хъаным фыжес!эжынщ щыжи!эм нагъуейхэр щхьэщык!уэтащ.Дадусэр Хьэсанш бгъурыгъуалъхьэри и щхьэцышхуэм хэухуэнауэ хэлъа ланыстэмк!э зиук!ыжащ.Аращ"ЗИ ТЫХЬ Щ!АСЭР ЗИ КХЪАХЭМ ШАГЪЭТ!ЫЛЪЫЖЫР ШЭДЖЭМОКЪУЭ И КЪУЭК!Э ХЬЭСАНШЩ".

Зыр л!э щхьэ адрейм зил!эжкъым жыхуи!э псалъэжьыр пэж дыдэкъым.Хьэсанш теухуауэ зыщ!ып!и иткъым тхыдэм.Ауэ ар щыпсэуа зэманыр зэрыжыжьэр къегъэлъагъуэ абы и!ыгъа !эщэмк!э, абы щыгъуэ гынк!э ягъауэ фочыр къежьатэкъым,абы и!ыгъар сагъындакъщ.Хьэсанш щыпсэуар Шэджэм !уфэрщ,Къундэтейрэ Тохътэмыщейрэ я зэхуакум,и сыныр Шэджэм и сэмэгурабгъумк!э псыбгъум зауэ зэманым и лъахъэнэхэм щытащ,иджыпсту сщ!эркъым.

КЪЭРДЭНГЪУЩ! ЗЭРАМЫК!У зэритхыжамк1э

Салим Хамуков.